b'\n_START_ARTICLE_\nMaskota\n_START_PARAGRAPH_\nMask\xc3\xb3ta je vsaka oseba, \xc5\xbeival ali predmet, za katero se misli, da predstavlja neko skupino s skupno identiteto, kot so \xc5\xa1ole, \xc5\xa1portna mo\xc5\xa1tva, gospodarske dru\xc5\xbebe, voja\xc5\xa1ke enote ali blagovne znamke. Maskote se uporabljajo tudi kot izmi\xc5\xa1ljeni liki za potro\xc5\xa1ni\xc5\xa1ke izdelke, kot je nagajiv fantek, ki se uporablja v ogla\xc5\xa1evanju in tr\xc5\xbeenju za znamko Lumpi (proizvodi za otroke) ali \xc5\xbdelva \xc5\xbdiva, maskota oddelka knji\xc5\xbenice Dom\xc5\xbeale za otroke in mladino ..._NEWLINE_V svetu \xc5\xa1porta se maskote uporablja tudi za tr\xc5\xbeenje. Nazive maskot \xc5\xa1portnih mo\xc5\xa1tev ljudje pogosto zamenjujejo z vzdevkom ekipe, \xc4\x8deprav se v\xc4\x8dasih razlikujeta. Na primer, atletska ekipa Univerze Alabame ima vzdevek Crimson Tide, medtem ko je njihova maskota slon z imenom Big Al. Maskote mo\xc5\xa1tev so lahko v obliki logotipa, osebe, \xc5\xbeive \xc5\xbeivali, ne\xc5\xbeivega predmeta ali kostum, in se pogosto pojavljajo pri mo\xc5\xa1tvenih tekmovanjih in drugih podobnih dogodkih. \xc5\xa0portne maskote pogosto uporabljajo kot tr\xc5\xbeno orodje za otroke in ljubitelje. Od sredine 20. stoletja so se pogosteje za\xc4\x8deli pojavljati za maskote kostumi fantazijskih bitij._NEWLINE_V kostume oble\xc4\x8deni ljudje \xe2\x88\x92 maskote so nekaj obi\xc4\x8dajnega in se redno uporabljajo kot ambasadorji dobre volje za ekipo, podjetje ali organizacijo, kot je za Zavod za gozdove ZDA Smokey Bear.\n_START_SECTION_\nEtimologija\n_START_PARAGRAPH_\nBeseda mascot\xc2\xa0je bila prvi\xc4\x8d opa\xc5\xbeena v nare\xc4\x8dni uporabi v Provansi in Gaskonji v Franciji, kjer je bila uporabljena za opis \xc4\x8desarkoli, kar je prineslo sre\xc4\x8do v gospodinjstvu. Francoska beseda mascotte (provansalska razli\xc4\x8dica: mascoto) pomeni talisman, obesek in je izpeljanka iz besede masco, ki pomeni \xc4\x8darovnica._NEWLINE_Beseda je bila prvi\xc4\x8d popularizirana leta 1880, ko je francoski skladatelj Edmond Audran napisal priljubljeno komi\xc4\x8dno opereto z naslovom La Mascotte. Vendar pa je bila beseda le mascotte v Franciji v uporabi \xc5\xbee dolgo pred tem, kot slengovski izraz med igralci na sre\xc4\x8do. Francozi so besedo izpeljali iz okcitanske besede masco, ki pomeni \xc4\x8darovnica (morda iz portugalske mascotto, ki pomeni \xc4\x8darovni\xc5\xa1tvo), ali mascoto, ki pomeni urok. Audranova opereta je bila tako priljubljena, da so jo prevedli v angle\xc5\xa1\xc4\x8dino, kot The Mascot, in s tem se je beseda prenesla v angle\xc5\xa1\xc4\x8dino kot izraz za katerokoli \xc5\xbeival, osebo ali predmet, ki prina\xc5\xa1a sre\xc4\x8do. Beseda s to definicijo je bila nato vklju\xc4\x8dena v \xc5\xa1tevilne druge jezike.\n_START_SECTION_\nIzbor in identiteta\n_START_PARAGRAPH_\nPogosto izbira maskote odra\xc5\xbea \xc5\xbeeleno lastnost; zgled za to je\xc2\xa0\xc2\xbbborbenost,\xc2\xab\xc2\xa0v kateri je tekmovalna narava personalizirana z bojevniki ali roparskimi \xc5\xbeivalmi._NEWLINE_Maskote lahko simbolizirajo tudi lokalno ali regionalno zna\xc4\x8dilnost kraja ali pokrajine.\n_START_SECTION_\n\xc5\xa0portne maskote\n_START_PARAGRAPH_\nVeliko \xc5\xa1portnih ekip v ZDA ima uradne maskote, v\xc4\x8dasih uveljavljene kostume \xc4\x8dloveka ali celo \xc5\xbeivih \xc5\xbeivali. Ena izmed prvih je bil naga\xc4\x8den konj za Chicago Cubs leta 1908, kasneje po letu 1916 pa so uporabljali \xc5\xbeivo \xc5\xbeival. To zamisel so opustili in kmalu zatem ostali brez uradne maskote do leta 2014, ko so uvedli razli\xc4\x8dico, ki je bila oseba oble\xc4\x8dena v kostum.\n_START_SECTION_\nMaskote podjetij\n_START_PARAGRAPH_\nMaskote ali reklamni znaki so zelo pogosti v poslovnem svetu. Prepoznavne so maskote Coca Colin medved in NBC pav in druge. Ti znaki se obi\xc4\x8dajno prepoznajo celo brez da bi se nana\xc5\xa1ali na podjetje ali blagovno znamko. To je zgled korporacijske blagovne znamke in mehka prodaja. Maskote so sposobne delovati kot ambasadorji blagovne znamke, kjer ogla\xc5\xa1evanje ni dovoljeno. Veliko podjetij maskote pripeljejo na neprofitne ali \xc5\xa1portne dogodke in promovirajo svojo blagovno znamko, medtem ko te zabavajo mno\xc5\xbeico. Nekatere maskote so preprosto risane ali virtualne maskote, druge so znaki v reklamah ali kot v kostume oble\xc4\x8dene osebe v javnosti na poslovnih ali dogodkih.\n_START_SECTION_\nMaskote \xc5\xa1ol\n_START_PARAGRAPH_\nVe\xc4\x8dina ameri\xc5\xa1kih \xc5\xa1ol ima maskoto od srednjih in visokih \xc5\xa1ol. Celo osnovne \xc5\xa1ole imajo obi\xc4\x8dajno maskote. Ve\xc4\x8dina od njih ima svojo maskoto izdelano kot kostum, ki jo uporabljajo pri \xc5\xa1portnih ali dru\xc5\xbeabnih dogodkih.\n_START_SECTION_\nMednarodne maskote - Olimpijske igre in svetovne razstave\n_START_PARAGRAPH_\nNajpogostej\xc5\xa1e so maskote Olimpijskih iger ali svetovnih prvenstev v raznih disciplinah. Seymore D. Fair (sme\xc5\xa1na risana \xc5\xbeival in kostumiran zna\xc4\x8daj) je bila maskota svetovne razstave leta 1984 v Louisiani.\n_START_SECTION_\nNasina maskota\n_START_PARAGRAPH_\nCamilla Corona SDO je maskota Nasine odprave Solar Dynamics Observatory (SDO) in pomaga odpravi pri izobra\xc5\xbeevanju in obve\xc5\xa1\xc4\x8danju javnosti.\n_START_SECTION_\nVoja\xc5\xa1ke maskote\n_START_PARAGRAPH_\nMaskote so priljubljene tudi v voja\xc5\xa1kih enotah. Na primer: United States Marine Corps uporabljajo ple\xc5\xa1astega orla kot uradni simbol; tudi buldog je priljubljen med ameri\xc5\xa1kimi marinci._NEWLINE_Koza v Royal Welsh uradno ni maskota, ampak vrsta vojaka. William Windsor se je upokojil 20. maja 2009 in njegova zamenjava je bila predvidoma v mesecu juniju. Ve\xc4\x8d polkov britanske vojske ima za maskoto \xc5\xbeive \xc5\xbeivali, ki so vidne tudi na paradah. Parachute Regiment Argyll in Sutherland Highlanders imajo za svojo maskoto \xc5\xa1etlandskega ponija, itd._NEWLINE_Norve\xc5\xa1ka kraljeva stra\xc5\xbea je sprejela za svojo maskoto kraljevega pingvina imenovanega Nils Olav v \xc4\x8dasu obiska v Edinburgu. Pingvin vedno prebiva v edinbur\xc5\xa1kem \xc5\xbeivalskem vrtu in ga mesto formalno sprejme ob vsakem naslednjem obisku v Veliki Britaniji. Major Olav je bil nagrajen od norve\xc5\xa1ke vojske z medaljo dobrega obna\xc5\xa1anja na slovesnosti v letu 2005.\n_START_SECTION_\nMaskote v glasbi\n_START_PARAGRAPH_\nNekateri ansambli, zlasti heavy metal zasedbe uporabljajo maskote za promocijo svoje glasbe. Maskote so tudi na albumu ali reklamnih proizvodih kot so majice, lahko so tudi na nastopih v \xc5\xbeivo in v glasbenih spotih. Znan primer je maskota Eddie the Head angle\xc5\xa1ke heavy metal skupine Iron Maiden. Eddie je zombi, bitje, ki je poosebljeno v razli\xc4\x8dnih oblikah na vseh albumih zasedbe in na promocijskem trgovskem blagu. Eddie je znan tudi po \xc5\xbeivih nastopih, \xc5\xa1e posebej v skladbi Iron Maiden._NEWLINE_Drug pomemben primer maskote v glasbi je Okostnjak Sam za Grateful Dead. Ju\xc5\xbenokorejska hip-hop skupina BAP kot svojo maskoto uporablja zajce imenovane Matoki. Vsak zaj\xc4\x8dek je druga\xc4\x8dne barve, ki predstavlja vsakega \xc4\x8dlana: Yongguk, Himchan, Daehyun, Youngjae, Jongup in Zelo. \xc4\x8ceprav imajo zajci nedol\xc5\xbeno podobo, BAP oddaja te\xc5\xbeko sliko._NEWLINE_Hip-hop glasbenik Kanye West uporablja kot svojo maskoto medvedka z imenom Osip. Osip se je pojavil na naslovnici treh studijskih albumov in slu\xc5\xbei kot glavni lik videospota Dobro jutro.'